එමෙන්ම, එම භාණ්ඩ රජය නියම කර තිබූ පාලන මිලට ද විකුණා ගැනීමට නොහැකි වූ අතර, ඉතා අඩු මුදලකට එම භාණ්ඩ විකිණීමට සිදුවූ බවයි සැපයුම්කරුවන් ප්‍රකාශ කළේ.මැනිං වෙළඳපොලේ ද භාණ්ඩ මිලදී ගැනීමට තොග මිලදී ගන්නන් සහ සිල්ලර වෙළඳුන් නොපැමිණීම හේතුවෙන් වෙළඳපොලට භාණ්ඩ රැගෙන පැමිණි ගොවීන් ඇතුළු සැපයුම්කරුවන් දැඩි දුෂ්කරතාවයකට මුහුණ දුන්නා.මේ අතර, කොළඹ වරායට භාණ්ඩ රැගෙන යාම සඳහා පැමිණි කන්ටේනර් රථ හිමිකරුවන් සහ රියදුරන් ද දැඩි දුෂ්කරතාවයකට මුහුණ දුන්නේ එම භාණ්ඩ රැගෙන යාම සඳහා බොහෝ කාලයක් රැදී සිටීමට සිදුවීම හේතුවෙන්.ලංකා භාණ්ඩ ප්‍රවාහන හා සැපයුම් සංගමය කොළඹදී අද මාධ්‍ය හමුවක් කැඳවමින් කියා සිටියේ ඉදිරි සති කිහිපයේ ඔන් ලයින් ක්‍රමයට රේගු වැඩකටයුතු සිදුකිරීමට මේ වනවිටත් අවශ්‍ය කටයුතු සූදානම් කර ඇති බවයි.